stanford-oval/wikipedia huggingface dataset:
רשימת האירועים והכנסים של אפל
2017 > Apple Special Event‏ (12 בספטמבר 2017)

ב-12 בספטמבר 2017 אפל קיימה מסיבת עיתונאים תחת הסלוגן "Let's meet at our place" ("בואו ניפגש אצלנו"). הסלוגן הוא אזכור לאירוע הראשון של אפל בתיאטרון סטיב ג'ובס החדש באפל פארק באירוע הושקו המכשירים Apple Watch series 3,‏ Apple TV 4K, אייפון 8 ו-8 פלוס ואייפון X. בנוסף, נחשפו תאריכי ההשקה של ה-iOS 11 וה-WatchOS 4.
2018 > Apple Special Event‏ (27 במרץ 2018)

האירוע התקיים בבית הספר התיכוני הטכני בשיקגו. האירוע היה ממוקד בתחום החינוך והושק בו ה-iPad 2018.
2018 > WWDC ‏2017 (8-4 ביוני 2018)

כנס המפתחים העולמי של אפל לשנת 2018 התקיים בין ה-4 ל-8 ביוני 2018 במרכז הכנסים בסן חוזה שבקליפורניה. ההכרזות באירוע כללו את גרסת iOS 12, מערכת ההפעלה macOS Mojave‏, WatchOS 5 ועדכונים ל-tvOS.
2018 > Apple Special Event‏ (12 בספטמבר 2018)

ב-30 באוקטובר 2018 אפל קיימה מסיבת עיתונאים תחת הסלוגן "Gather round" ("התאספו סביב"). הוא התקיים בתיאטרון סטיב ג'ובס באפל פארק. באירוע הושקו ה-Apple Watch Series 4, האייפון XS ואייפון XS מקס והאייפון XR.
2018 > Apple Special Event‏ (30 באוקטובר 2018)

האירוע התקיים ב-30 באוקטובר 2018, תחת הסלוגן "There's more in the making" ("יש עוד מה לעשות") באקדמיה למוזיקה בברוקלין שבעיר ניו יורק. באירוע הוצגו מקבוק אייר חדש, Mac Mini חדש והדור השלישי של האייפד פרו‏. בנוסף, אפל שחררה בצמוד לאירוע את עדכון 12.1 למערכת ההפעלה iOS 12.
2019 > Apple Special Event‏ (25 במרץ 2019)

את אירוע ההשקה הראשון שלה לשנת 2019, אפל ערכה ב-25 במרץ 2019 בתיאטרון סטיב ג'ובס שבאפל פארק, תחת הסלוגן "It's show time" ("ההצגה מתחילה"). הסלוגן שנכתב בהזמנה אימת את השמועה על כך שהכנס יתמקד בשירותים, ובפרט בשירות הזרמת הווידאו אפל TV פלוס, שיכלול סרטים וסדרות, וצפוי להתחרות במתחרות כגון נטפליקס ופריים וידאו. שירותים נוספים שהושקו בכנס הם Apple News+,‏ Apple Arcade ו-Apple Card.
בשבוע שלפני תחילת האירוע, אפל חשפה מוצרי חומרה חדשים – הדור השני של אוזניות ה-AirPods שכולל שיפורים באיכות הסאונד, סוללה טובה יותר ותמיכה בטעינה אלחוטית של נרתיק האוזניות וגרסאות חדשות לשני אייפדים – iPad mini ואייפד אייר.
2019 > WWDC‏ 2019 (3–7 ביוני 2019)

כנס המפתחים העולמי של אפל לשנת 2019 התקיים ב-3–7 ביוני 2019 במרכז הכנסים סן חוזה שבקליפורניה. באירוע ההכרזה נכללו מערכות ההפעלה iOS 13 ו־iPadOS, דגם חדש של Mac Pro, מסך המחשב Pro Display XDR,‏ watchOS 3, עדכון למערכת ההפעלה tvOS,‏ macOS Catalina ועוד.
2020 > WWDC 2020

כנס המפתחים העולמי של האפל לשנת 2020 התקיים ב-22-25 ביוני 2020, האירוע היה אירוע וירטואלי לגמרי וצולם באפל פארק, בקופרטינו, בגלל מגפת הקורונה המתמשכת.
באירוע הוכרזו מערכות ההפעלה iOS 14 ו-iPadOS 14, באירוע הוכרז גם שאפל תעבור מאינטל לסיליקון שלה Apple M1, הוכרז גם עדכון ל-WatchOS, tvOS, macOS Big Sur.
ראו גם

כנס המפתחים העולמי של אפל
חומר הזגה

עוגת מוס שוקולד בזיגוג אדום
חומר הֲזָגָה (באנגלית: Glazing agent או polishing agent) הוא חומר טבעי או סינתטי, המשמש כתוסף מזון בתעשיית המזון. חומר הזגה מספק מעטפת שעוותית אחידה לזיגוג מוצרי מזון, על מנת לשמור מאובדן לחות ולתת ברק. למשל, פירות רבים מצופים בשעווה להארכת חיי המדף שלהם, בתהליך הקרוי ״דינוג״.
הבדלים בין חומרי הזגה טבעיים לסינתטיים > חומרי הזגה טבעיים

ניתן למצוא חומרי הזגה טבעיים בצמחים או מיוצרים על ידי חרקים, כבשים ובעלי חיים אחרים. בטבע, חומרים אלה משמשים לשמירת הלחות של האורגניזם, אך האדם מנצל תכונה זו לציפוי מזון. חומרי ההזגה הטבעיים מיוצרים מחומרים שונים המסווגים כשעווה. שעווה טבעית מוגדרת כימית כאסטר בעל שרשרת פחמימנית ארוכה מאוד הכוללת גם שרשרת כוהלית ארוכה.
הבדלים בין חומרי הזגה טבעיים לסינתטיים > חומרי הזגה סינתטיים

המדע יצר חומרי הזגה המחקים את חומרי הזגה הטבעיים. רכיבים אלה מוספים בשיעור משתנה להשגת זיגוג מיטבי למוצרים שונים. בתעשיות הקוסמטיקה, הרכב והמזון יש דרישה לחומרים בעלי התכונות הבאות:
שימור - חומר ההזגה נדרש להגן על המוצר מפני איבוד מערכו. תכונה זו יכולה להאריך את חיי המדף של מזון באמצעות מניעת איבוד לחות, ושל מכונית באמצעות מניעת חלודה.
יציבות - על חומר ההזגה להחזיק מעמד בתנאי לחץ וחום.
צמיגות אחידה מבטיחה ציפוי מגן חזק בשכבה אחידה על המוצר.
ייצור המוני נדרש כדי לספק את הכמויות העצומות של חומרי ההזגה לשימושם המסחרי.
רשימת חומרי הזגה

חומרי ההזגה המשמשים בתעשיית המזון מסומנים במספרי E, לדוגמה:
אסטר של שרף (E445)
חומצה סטירית (E570)
דונג דבורים (E901)
שעוות קנדלילה (E902)
שעוות קרנובה (E903)
שלאק, שעווה המיוצרת על ידי החרק לאק (E904)
שעוות מיקרוקריסטלין או שעוות פרפין, המופקות מנפט (E905)
שעוות קריסטלין, תוצר של נפט (E907)
אסטרים של שעוות מונטאן (E912)
לנולין, חומר המופרש על ידי כבשים (E913)
שעוות תחמוצת פוליאתילן (E914)
איזומלט (E953)
דינוג

דינוג (באנגלית waxing) הוא תהליך של ציפוי או הזגה של פירות וירקות בשעווה (דונג). ראשית מסירים את השעווה הטבעית של הפרי, לרוב בשטיפה, ולאחר מכן מצפים את הפרי בשעווה טבעית או סינתטית מבוססת-נפט.
הסיבות העיקריות לדינוג הן מניעת איבוד לחות (המתרחשת, למשל, לאחר שטיפת השעווה הטבעית של פירות הדר ותפוחים) לצורך עיכוב התכווצות וריקבון, ושיפור מראה הפרי. לעיתים מוסיפים לשעווה קוטלי מזיקים או צבע לשיפור המראה. דינוג פירות ידוע כבר מהמאה ה-12 או ה-13, למטרת עידוד תסיסת הפרי. דינוג מסחרי של פירות הדר לצורך הארכת חיי המדף החל בשנות ה-20–30 של המאה העשרים, ומאז אסתטיקה הפכה לאחת הסיבות העיקריות, כשצרכנים מעדיפים פירות מבריקים. בנוסף לפירות, לעיתים מדנגים גם ירקות, כגון ירקות השורש מניהוט (קסאווה) ולפת, מלפפון ועגבניות ירוקות. ניתן להבחין בין שעווה למטרת אחסון, לשעווה למטרת מכירה מיידית ולשעווה עם דרגת ברק גבוהה לצורך אסתטי.
חומרי ההזגה המשמשים לדינוג תלויים בחוקי הרגולציה במדינת היצרן והייצוא: משתמשים הן בשעווה טבעית (למשל מצמחים או חרקים) הן בשעווה סינתטית מבוססת-נפט. השעווה ניתנת לריסוס בצורת ממס נדיף מבוסס-נפט, אך כיום נפוצה יותר בתחליב מבוסס-מים. על ירקות מקובל להשתמש בשעוות פרפין בצורת שמן או משחה.
ראו גם

זיגוג (אפייה)
שעווה
מספר E
לקריאה נוספת

V. Thirupathi, S. Sasikala and Z. John Kennedy. "Preservation of fruits and vegetables by wax coating". Science Tech Entrepreneur August 2006. Online at scribd.com.
Barbara Ritter, Jörg Schulte, Erhard Schulte and Hans-Peter Thier. "Detection of coating waxes on apples by differential scanning calorimetry"(הקישור אינו פעיל). European Food Research and Technology 212.5 (2000) 603–07 (pdf)
המטבח (סדרת טלוויזיה)

| --- | --- |

 סוגה:  קומדיית מצבים מלודרמה
 יוצרים:  וסילי קוצנקו ויטאלי שליאפו איגור טודואסב דמיטרי יאן פאבל דנילוב
 כותבים:  וסילי קוצנקו ויטאלי שליאפו איגור טודואסב דמיטרי יאן פאבל דנילוב
 בימוי:  ז'ורה קריבז'ובניקוב, דמיטרי דיאצ'נקו 
 שחקנים:  דמיטרי נזארוב מארק בוגאטירב דמיטרי נאגייב ילנה פודקאמינסקאיה מרינה מוגילבסקאיה ויקטור חוריניאק אולגה קוזמינה סרגיי ייפישב סרגיי לאביגין מיכאיל טראבוקין ניקיטה טרסוב ולריה פיודורוביץ' מיכאיל בשקאטוב ילנה קסנופונטובה גריגורי סיאטיווינדה פיליפ בלדני
 פרסים:  פרס TEFI לסדרה הקומית הטוב ביותר 2014
 פסקול:  איוואן קנאייב
 ארץ מקור:  רוסיה 
 שפות:  רוסית 
 מספר עונות:  6 
 מספר פרקים:  120 
 תוכנית המשך:  מלון אלאון המטבח: המלחמה על המלון
 הפקה
 מפיק:  דמיטרי דיאצ'נקו ויאצ'סלב מורוגוב אדוארד אילויאן ויטאלי שליאפו אלכסיי טרוציוק דניס ז'לינסקי אלכסנדר רובצוב אלכסיי וולקוב
 מפיקים בפועל:  איגור פופצוב סאנאט קרימבאייב וסילי קוצנקו
 חברת הפקה:  Keystone Production Yellow, Black and White Group
 אתר צילומים:  מוסקבה, קרסנאיה פוליאנה, קזינו סוצ'י, סוצ'י
 צלמים:  סרגיי דישוק דניס פאנוב מיכאיל סליחוב
 אורך פרק:  25 דק' 
 שידור
 רשת שידור:  רוסיה ערוץ CTC
 פורמט (תמונה):  1080i (16:9 HDTV)
 פורמט (קול):  Dolby Digital 5.1
 תקופת שידור מקורית:  22 באוקטובר 2012 – 31 במרץ 2016
 קישורים חיצוניים
 דף התוכנית ב-IMDb
 
המטבח (ברוסית: Кухня) היא קומדיית מצבים רוסית, אשר שודרה במקור החל משנת 2012 ועד 2016 (6 עונות) בערוץ CTC. הסדרה נוצרה על ידי וסילי קוצנקו, ויטאלי שליאפו, איגור טודואסב, דמיטרי יאן ופאבל דנילוב שגם כתבו את התסריט. הסדרה מתמקדת בצוות העובדים של המטבח במסעדה הצרפתית "קלוד מונה" (Claude Monet; עונות 1–5) ומסעדת "ויקטור" (Victor; עונות 5–6).
הסדרה הופקה על ידי חברת Keystone Production ו-Yellow, Black and White בהזמנת ערוץ СТС. בשנת 2014 זכתה הסדרה ב"פרס האקדמיה הרוסית לטלוויזיה" בקטגוריית "הסדרה הקומית הטובה ביותר" וזכתה ב"פרס התאחדות מפיקי הקולנוע והטלוויזיה" בקטגוריית "הקומדיה הטובה ביותר".
הסדרה הפכה לאחת מסדרות הטלוויזיה הפופולריות ברוסיה וזכתה לעיבודים גם בארצות אחרות: ב-2015 שודרה העונה הראשונה של הגרסה הגאורגית בערוץ GDS TV. ביוון הופקה סדרת הטלוויזיה "כן, שף!" ("Μάλιστα, σεφ!") בערוץ MEGA וכן הופקו גרסאות מקומיות בפורטוגל, "כן, שף" ("Sim Chefe") ששודרה בינואר 2017 בערוץ RTP1, בפברואר 2017 שודרה באוקראינה גרסת אנימציה וב-2021 שודרה גרסה פולנית.
ב-2016 הופקה סדרות ספין אוף בשם "מלון אלאון", שהופקה לה ב-2018 סדרת המשך בשם "גרנד" בת 4 עונות על מלון בפרברי מוסקבה וזכתה גם לסרט קולנוע באורך מלא בשם "מלון בלגרד". ב-2019 הופקה סדרת הטלוויזיה "המטבח: המלחמה על המלון" (Кухня. Война за отель), המהווה לסדרת המשך לסדרה המקורית הכוללת 13 פרקים ועלילתה מתרחשת בעיר סוצ'י.
תקציר עלילת הסדרה

מקסים לברוב הוא טבח במקצועו. חלומו הוא להפוך לשף מפורסם ולכן לאחר השלמת לימודיו בבית הספר לבישול בעיר הולדתו וורונז' הוא נוסע למוסקבה, לנסות את מזלו בעיר הגדולה. הוא מתקבל לעבוד במסעדה הטובה ביותר בעיר, הנמצאת בבעלות הידוען דמיטרי נאגייב.
עד מהרה הוא מוצא את עצמו באחד ממקומות העבודה המאתגרים ביותר שיכול היה להגיע אליהם: מנהל המטבח הוא השף ויקטור בארינוב, אלכוהוליסט, אוהד מושבע של ספרטק מוסקבה ומהמר מכור.
פרקי הסדרה

| עונה | עונה | פרקים | תקופת שידור |
| --- | --- | --- | --- |
|  | 1 | 1—20 (20 פרקים) | 22 באוקטובר — 22 בנובמבר 2012 |

|  | 2 | 21—40 (20 פרקים) | 25 במרץ — 25 באפריל 2013 |

|  | 3 | 41—60 (20 פרקים) | 3 במרץ — 3 באפריל 2014 |

|  | 4 | 61—80 (20 פרקים) | 13 באוקטובר — 19 בנובמבר 2014 |

|  | 5 | 81—100 (20 פרקים) | 7 בספטמבר — 7 באוקטובר 2015 |

|  | 6 | 101—120 (20 פרקים) | 29 בפברואר — 31 במרץ 2016 |
פרקי הסדרה > תסקיר

| עונה | עונה | פרקים | תאריך שידור מקורי> בכורת העונה | תאריך שידור מקורי> סיום העונה |
| --- | --- | --- | --- | --- |
|  | 1 | 20 | 22 באוקטובר 2012 | 22 בנובמבר 2012 |
|  | 2 | 20 | 25 במרץ 2013 | 25 באפריל 2013 |
|  | 3 | 20 | 3 במרץ 2014 | 3 באפריל 2014 |
|  | המטבח בפריז | המטבח בפריז | 1 במאי 2014 | 1 במאי 2014 |
|  | 4 | 20 | 13 באוקטובר 2014 | 19 בנובמבר 2014 |
|  | 5 | 20 | 7 בספטמבר 2015 | 7 באוקטובר 2015 |
|  | 6 | 20 | 29 בפברואר 2016 | 31 במרץ 2016 |
|  | המטבח: הקרב האחרון | המטבח: הקרב האחרון | ‏27 באפריל 2017 | ‏27 באפריל 2017 |
פרסים

זוכת פרס TEFI בקטגוריית קומדיית המצבים הטובה ביותר (2014)
זוכת פרס ז'ורז' בקטגוריית הקומדיה הרוסית הטובה של השנה (2016)
הערות שוליים

↑  მზარეულები — Official Trailer#1 S1
↑  MEGA TV ΜΑΛΙΣΤΑ CHEF
↑  Kuchnia - oficjalna strona serialu - Polsat.pl, www.polsat.pl (בפולנית)
1 2  סרט קולנוע
טאבון

תנור בו נהגו לאפות לחם; עמק המלכים, מצרים
הטאבון (מן המילה הערבית طابون) לעיתים מכונה גם בשם תנור (בערבית تنور) וכך גם בלשון המקרא. הוא תנור אפייה העשוי לרוב מתערובת המבוססת על מקור חרסיתי. מעוצב ככיפה או חרוט (לעיתים קטום), עם פתח בצדו בעזרתו ניתן להבעיר ולהזין את האש. משמש בעיקר לצורכי הכנת מאפים שונים. בעוד שבעת העתיקה מרבית הטאבונים עשויים היו מתערובות קרקע (חרסית וחול) כיום ישנם טאבונים העשויים מאבן ואף ממתכת.
היסטוריה

מן הממצאים השכיחים בבתי המגורים בעת העתיקה הם הטאבונים (תנורים) אשר שמשו לצורכי הכנת לחם ויש להבדילו מן הכיריים ששימשו לבישול. מתקופת הברונזה ומתקופת הברזל בארץ ישראל מוכרים טיפוסי תנורי אפייה אשר לרוב עשויים ממעטפת חרס עבה. במרבית החפירות הארכאולוגיות ימצאו רק בסיסיהם של הטאבונים בצורת טבעת חרס עבה ואולם לעיתים עשויים להיחשף בשלמותם. תופעה רווחת היא מציאת טאבונים כאשר מעטפת הטאבון מצופה בשברי כלי חרס (צרופים) אשר סייעו לבודד את השפעות החום על המעטפת הדקה ולמנוע סידוק ושבירה.
במקרא מצוין התנור ככלי המקבל טומאה (בדומה לכלי חרס) אשר אם נטמא חובה להרסו "וְכֹל אֲשֶׁר-יִפֹּל מִנִּבְלָתָם עָלָיו, יִטְמָא--תַּנּוּר וְכִירַיִם יֻתָּץ" (ויקרא יא, לה).
בימינו בדרך כלל משתמשים בטעות בכינוי טאבון לסאג'; כיפת מתכת עבה ששמים בהגבהה מעל מדורה פתוחה, שמשמשת להכנת פיתות מסוגים שונים.
פולקלור

הטאבון נמצא בשימוש נרחב בקרב קהילות אתניות ברחבי המזרח התיכון וצפון אפריקה בעיקר לצורכי הכנת סוגי לחם מגוונים. תפוצת השימוש בו מעידה על מרכזיותו וחשיבותו למחייתם של הדיירים.
מבנה הטאבון הקלאסי

צורתו הנפוצה של הטאבון היא של כיפה המקנה לו חוזק ועמידות. לעיתים נסמך למבנה הכיפה שרוול כניסה נמוך יותר (כצורת איגלו). השרוול הנמוך מסייע לשמר את החום בתוך הכיפה. לעיתים נהוג לשלב פתח יציאה לעשן (ארובה), אולם יש הנוהגים להסתפק בפתח הכניסה ליציאת העשן על מנת לצמצמם אפשרות של בריחת חום לא מבוקרת. בעת השימוש בו יש הנוהגים לסגור את הפתחים על מנת לסייע לשמר את החום בתוך החלל הפנימי (בדומה לאופן השימוש בתנור חשמלי ביתי).
חומרים שונים נהוגים כחומרי בעירה של הטאבון בתוך כך: גללי בעלי חיים מיובשים, ענפי עצים קצוצים ויבשים, שבבי עץ, פחם, עלי עץ מיובשים ובדים. חלק מייחודו של הטאבון הם חומרי הבעירה הרבים והמגוונים בהם ניתן לעשות שימוש בהפעלתו, אלו היוו פתרונות במקומות בהם לא היו זמינים חומרי הסקה המבוססים על שרידי צומח. תכונת שימור החום של הטאבון סייעה לאמצו בקרב תרבויות רבות ותרמה להפיכתו כאמצעי יעיל לאפייה של לחמים. נהוג להשתמש בטאבון במסעדות ומאפיות ברחבי העולם. בחלק מן הטאבונים המודרניים משתמשים בגז בישול.
ראו גם

סאג'
תנור
כיריים
הערות שוליים

↑  עמיחי מזר, תנור מן המאה העשירית לפנה"ס מתל רחוב, קתדרה 139, 2011, עמ' 111–114
ערך זה הוא קצרמרבנושא מזון. אתם מוזמנים לתרום לוויקיפדיה ו.
כפריות מצריות אופות בטאבון
טאבון ביתי עשוי תערובת קרקע חרסיתית, חול ותבן (קש קצוץ)
טרמוק

| --- | --- |

 נתונים כלליים
 תקופת הפעילות:  1998–הווה (כ־27 שנים) 
 מיקום המטה:  מוסקבה 
 ענפי תעשייה:  קמעונאות, גסטרונומיה, שרותי הסעדה 
 מוצרים עיקריים:  מזון מהיר 
 עובדים:  3,000 
  
 www.teremok.ru
 
מסעדת טרמוק בסנקט פטרבורג.
בליני בסגנון טרמוק.
עמדת טרמוק בתחנת הרכבת התחתית ברטיסלבה במוסקבה.
טרמוק (ברוסית: Теремо́к) היא רשת מזון מהיר פופולרית ברוסיה שנוסדה בשנת 1998 על ידי מיכאיל גונצ'רוב. הרשת מתמחה בעיקר במנות מסורתיות רוסיות כמו בליני, פלמני, קוואס ובורשט.. התפריט הותאם על פי מתכונים של אמו של גונצ'רוב.
מסעדות הרשת פועלות במוסקבה, סנט פטרסבורג, אוראל, דרום רוסיה וסיביר. נכון לשנת 2017 הרשת צמחה ל-300 מסעדות שכללו בעבר גם שתיים בעיר ניו יורק שנסגרו בשנת 2018.
היסטוריה

מסעדת הטרמוק הראשונה נפתחה בשנת 1998 בקיוסק רחוב במוסקבה, שהציעה סט מוגבל של בליני. זו הייתה אחת מרשתות המזון המהיר הראשונות ברוסיה שהציעה אוכל רוסי בניסיון להתחרות במקדונלד'ס. ישנם כיום שלושה סוגים של חנויות טרמוק: מסעדות, קיוסקי רחוב ועמדות מזון מהיר בקניונים, בתחנות המטרו או בשדות תעופה.
הרשת פתחה שני סניפים בכיכר יוניון ובצ'לסי בעיר ניו יורק בשנת 2017, שהיו המיזמים הראשונים מחוץ לרוסיה. בריאיון למגזין רוסי אמר גונצ'רוב שהסיבה להתרחב לאמריקה היא משום ש"זו מולדת המזון המהיר." ביוני 2018 הודיע גונצ'רוב כי הוא סוגר את שתי המסעדות והאשים את פקחי העיר ניו יורק ב"עוינות פתוחה" כלפי המסעדות והעובדים שלו.
התפיסה

התפיסה הרשמית היא להציע מטבח מסורתי כמזון מהיר, אך להיות בו זמנית מסעדת מזון טבעי ובריא יותר. טרמוק מתמחה בבישול ביתי בסגנון רוסי עם מתכונים שפותחו על ידי אמו של גונצ'רוב. פריטי התפריט כוללים בליני (לביבות דקיקות כמו קרפ), בורשט (מרק סלק עם כרוב) וקאשה (מנת כוסמת מוגשת עם בשר, דגים או פטריות). הם גם מתנסים במנות לא שגרתיות שונות.
הערות שוליים

↑  תיאור הרשת
1 2 3  Johnson, Hollis; Taylor, Kate (13 October 2017). "We visited the 'McDonald's of Russia' that's trying to take over America — here's what it was like". Business Insider.
↑  "Адреса". www.teremok.com. אורכב מ-המקור ב-2019-01-12. נבדק ב-26 בספטמבר 2018. {{cite web}}:  (עזרה)
1 2  "Russia's Teremok fast food chain gives up on the U.S. market, citing geopolitical hostility". Meduza. 14 June 2018.
↑  Elias, M. (2014). Lunch: A History. The Meals Series. Rowman & Littlefield Publishers. pp. 51–52. ISBN 978-1-4422-2747-7. Retrieved February 11, 2015.
↑  Publishing, DK (2011). Ultimate Food Journeys: The World's Best Dishes and Where to Eat Them. DK Publishing. p. 75. ISBN 978-0-7566-9588-0. נבדק ב-11 בפברואר 2015. {{cite book}}:  (עזרה)
↑  Steves, R.; Hewitt, C. (2013). Rick Steves' Northern European Cruise Ports. Rick Steves. Avalon Travel. p. 428. ISBN 978-1-61238-589-1. Retrieved February 11, 2015.
↑  Lavin, Talia (13 April 2017). "A Russian Fast-Food Chain Tries Its Luck in America". The New Yorker.
↑  "Про «Теремок»". teremok.ru. נבדק ב-30 בספטמבר 2018. {{cite web}}:  (עזרה)
↑  Weber, Toby (1 February 2018). "Teremok Hopes Home Cooking Has No Borders". FE&S Magazine.
הרכבה (בוטניקה)

צימוח עלים בהרכבת פקע (עין)
עץ דובדבן, הרכבת 'V'
הרכבה היא פעולה בה מרכיבים ענף אשר מצויים עליו אברי ריבוי (כגון עיניים), על ענף ממין אחר, מאותה משפחה של צמחים. הענף העליון - נקרא רוכב. הענף שעליו מרכיבים - נקרא כנה. הרוכב המורכב על הכנה מתאחה עמה, והופך להיות כאחד הענפים של הגזע. פעולת ההרכבה נפוצה במיוחד בקרב עצים, ועצי פרי בפרט, ובנוסף במינים חד-שנתיים שונים לרבות ירקות.
רקע

שימוש נפוץ של הרכבה הוא כדי לתת לצמח תכונות שתלניות טובות יותר, ופירות בעלי תכונות רצויות. בצמח המורכב ("התוצר הסופי"), יהיו תכונות הפרי כשל פירות הרוכב, ותכונות העמידות של הצמח בקרקע, כגון עמידותו למחלות ולמזיקים, כושרו לקלוט חמרי מזון ומים מן האדמה, ועמידותו לתנאי קרקע שונים - כשל תכונות הכנה. תכונה חשובה נוספת, שבהן הצמח מושפע מהכנה, היא עוצמת הצימוח וכמות הפרי על העץ.
ההרכבה דורשת התאמה מסוימת בין המינים המורכבים. במקרה שההתאמה אינה מושלמת, העץ לא יתאחה כראוי, והוא עשוי להישבר עם עליית משקל העץ. תכונת התאמה זו, הנקראת שארות, היא אחד הגורמים העיקריים בבחירת ה'כנה'. מינים שונים לחלוטין של צמחים לא ניתנים להרכבה אחד עם השני ולמעשה לא "יתחברו" לעולם.
ה'כנה' היא בדרך כלל מין מיוחד מאותה המשפחה, שהוא בעל תכונות המתאימות להרכבה. במשפחות צמחים מסוימות, ישנם עשרות כנות שונות המתאימות למיני פרי שונים, ולתכונות קרקע ואקלים שונות. לעיתים מרכיבים על כנות מזַריעים - שתילים שצמחו מזרעי העץ ולא מענפים.
השימוש העיקרי היום בהרכבות הוא לשתי מטרות:
ייצור שתילים רצויים במשתלות (בעיקר עצי פרי ושתילי ירקות).
החלפות זן, מחליפים זנים שנתיישנו בשוק, בזנים חדשים ומבוקשים.
בדרך כלל ההרכבה מתבצעת במשתלה, אך אפשר להרכיב גם על עץ בוגר במטע, בדרך כלל כשמתעורר צורך להחליף זן במטע, או לרענון עצים מבוגרים שתנובתם ירדה. ההרכבה על עצים בוגרים נעשית בעיקר באביב כשהעץ מתעורר מתרדמת החורף. למעשה אין הגבלה היום כמעט על מועדי ההרכבה, והכל תלוי בסוג העץ. הדרים נוהגים להרכיב באביב, נשירים נוהגים להרכיב עם ההתעוררות סמוך לט"ו בשבט, מנגו, אבוקדו ועצים סוב טרופיים מרכיבים בקיץ.
שיטות הרכבה

ישנן מספר שיטות הרכבה, הנפוצות ביותר הן:
הרכבת סדק - סודקים את הכנה, נועצים בסדק רוכב אחד, שבסיסו חתוך בצורת האות v. שיטה זו היא הנפוצה ביותר בהרכבה על עצים צעירים. שיטה זו מוצלחת במיוחד בהרכבת עצי פרי סובטרופיים וטרופיים והיא ניתנת ליישום גם על ענפים לא מעוצים לחלוטין - כלומר הענפים הצעירים והרכים ביותר. הרכבת סדק ניתנת ליישום על כל ענף שעוביו לא עולה על סנטימטר וחצי.
הרכבת ראש - בניגוד להרכבת סדק, הרכבת ראש נעשית על ענפים מעוצים בלבד. את הרוכבים חותכים בצורה זהה להרכבת הסדק, אולם מיקום ואופן נעיצתם בכנה שונה. בהרכבת ראש נועצים את הרוכבים בין ה"קליפה" ל"עצה". (לכן נדרש ענף מעוצה, בעל קליפה הניתנת להפרדה מעצה). הרכבת ראש תיעשה על ענפים מעוצים בעובי מינימלי של סנטימטר וחצי.
הרכבת כתר - למעשה זו הרכבת ראש. ההבדל הוא שבהרכבת כתר מרכיבים יותר מרוכב אחד. הדבר דומה למראה "כתר". הרכבת כתר ניתנת ליישום רק על ענפים עבים (לפחות שני סנטימטרים). וכלה בענפים בוגרים בעובי 40 סנטימטרים ויותר.
הרכבת אומגה - בוחרים כנה ורוכב בעלי אותו עובי, חותכים אותם בצורת האות Ω על ידי מכונה מיוחדת, כשחיתוך הרוכב בולט, וחיתוך הכנה שקוע. מכניסים את בליטת הרוכב בשקע שבכנה (ישנן מכונות שחותכות ומכניסות בו זמנית), וקושרים. הרכבה זו משמשת בעיקר להרכבת גפנים, במשתלה.
הרכבת עין - קיימים שני סוגים של הרכבת עין. ״הרכבת טלאי״ - מקלפים חלק מקליפת הכנה בצורת ריבוע, ומחליפים אותה בריבוע תואם שנחתך מענף רוכב, המכיל עין בודדת. "הרכבת צ'יפ" - חותכים חתיכה שלמה מהרוכב המכילה עין אחת, ומחדירים אותה לכנה. החיתוך דורש מיומנות מסוימת. הרכבת עין נחשבת לקשה יותר.
הרכבת אלכסון - חוטבים את הכנה והרוכב באלכסון, מצמידים וקושרים. בדומה להרכבת סדק, הרכבת זו ניתנת ליישום על ענפים דקים בלבד. הרכבת אלכסון אינה מומלצת, מאחר שהרכבת סדק מוצלחת יותר.
הרכבת צד - הרוכב נחתך באופן זהה להרכבת סדק, ונתחב לחתך אלכסוני הנעשה בכנה. יתרון משמעותי בהרכבה מסוג זה הוא שההרכבה לא דורשת לחתוך לשתיל את עליו וענפיו המקוריים (דבר העשוי להרוג את השתיל).
סוג אחר של הרכבה הוא הרכבת תמך. הרכבת תמך משמשת בעיקר במקרים שגזע העץ נחלש, עקב מחלה או כרסום. במקרה כזה, נוטעים שתיל נוסף סמוך לגזע העץ הבוגר ומכניסים את קצהו העליון תחת קליפת העץ הבוגר. לאחר זמן, יעשה השתיל הצעיר לגזעו העיקרי של העץ.
לאחר ההרכבה יש לקשור את הכנה לרוכב, ולכסות את המקומות החשופים בעץ בחומר הנקרא כופר. הכופר נמס בחום, והוא מיושם כשהוא חם אך לא רותח. בסוגים מסוימים של כופר, ישנם חומרים המזרזים את האיחוי וההשרשה ומעכבים את צימוח הענפים, כדי שיהיה לעץ זמן וכוח להתאחות.
פאראפילם (parafilm) הוא חומר נמתח העשוי משעווה הנפוץ מאוד בהרכבות כיום. את הרוכבים מצפים בסרטי פאראפילם. לאחר שפורצות עיני הרוכב, הן מבקיעות לעצמן דרך מבעד לפאראפילם. הפאראפילם תורם להצלחת הרכבה, בכך שהוא מעין "כלוב ללחות", הוא מאפשר כניסת אוויר, אך מונע מאדי המים לצאת, ולכן לא מאפשר לענף להתייבש. ענף העטוף כיאות בפאראפילם, יוכל להישאר בחיים שבועות רבים. הדבר מאפשר להרכבה לפרוץ גם לאחר שלושה חודשים ויותר.
תולדות ההרכבה

מניחים[דרושה הבהרה] שטכניקת ההרכבה פותחה במרכז אסיה בטווח הזמן שבין סוף האלף השלישי לבין האלף הראשון לפני הספירה, אך טרם הוברר היכן ומתי בדיוק. השימוש בטכניקת ההרכבה תרם להאצת תהליך הביות של עצי פרי, וכלל כניסה של מגוון עצים מהשלב השני של הביות. למשל, עצים ממשפחת הוורדיים, אשר קודם לכן, כתוצאה מריבוי מזריעים בלבד הניבו פירות בלתי צפויים באיכותם, מתיקותם וגודלם. השימוש בהרכבה גם האיץ את המעבר של עצי פרי מתורבתים ממרכז אסיה לאירופה, באמצעות היוונים והרומאים, אשר הפיצו את הטכניקה ושיכללו אותה.
הרכבה ביהדות

על פי התורה, אסור להרכיב מינים שונים זה מזה אחד על השני. איסור זה נקרא כלאיים. עם זאת, מותר להרכיב שני זנים מאותו מין, וההרכבה מנויה ביחד עם הנטיעה וההברכה כדרכים להכנת עץ חדש, במסכת שביעית. היבט נוסף בהלכה להרכבה, הוא היחס לפירות האילן המורכב האם הם מוגדרים כפירות הכנה או כפירות הרוכב או כפרי משותף של שניהם. לשאלה זו השלכה הלכתית על דינו של אתרוג מורכב בארבעת המינים. חז"ל מנו צמחים שמותר להכליאם או להרכיבם אלו באלו, ואחרים שאסורים. מתוך דבריהם ניכר שפעולות ההרכבה והנטיעה של צמח אחד בצמח אחר היו נפוצות, גם בצורות שאינן נוהגות כיום בחקלאות המודרנית. למשל, ”אין נוטעין ירקות בתוך סדן של שקמה, אין מרכיבין פיגם על גבי קידה לבנה, מפני שהוא ירק באילן” (משנה, מסכת כלאים, פרק א', משנה ח'). חז"ל אסרו על הרכבה של צמחים מסוימים, למשל, ”התפוח והחזרד, הפרסקין והשקדים, והשיזפין והרימין אף על פי שדומים זה לזה - כלאיים זה בזה” (משנה, מסכת כלאים, פרק א', משנה ד'). הם התירו מינים קרובים הראויים להרכבה אלו באלו, למשל, ”האגסים והקרוסטמילין והפרישים והעוזררים אינם כלאים זה בזה” (משנה, מסכת כלאים, פרק א', משנה ד').
על פי פר' יהודה פליקס התיאור בספר יחזקאל פרק ל"ז: "הִנֵּה אֲנִי לֹקֵחַ אֶת עֵץ יוֹסֵף אֲשֶׁר בְּיַד אֶפְרַיִם וְשִׁבְטֵי יִשְׂרָאֵל חֲבֵרָיו וְנָתַתִּי אוֹתָם עָלָיו אֶת עֵץ יְהוּדָה וַעֲשִׂיתִם לְעֵץ אֶחָד וְהָיוּ אֶחָד בְּיָדִי", מתאר הרכבה של שני מיני גפנים, ההופכים ביד הנביא לעץ אחד. באופן זה הוא מסביר את הנבואה בפרק ל"ז על היחס בין ממלכות יהודה וישראל.
הרכבה באמנות

תיאורים של פעולות הגיזום וההרכבה מוצגים לעיתים קרובות בפסיפסים מן התקופה הביזנטית, מארץ ישראל ומחוצה לה. איורי הפסיפסים מציגים רמה גבוהה של השתקפות המציאות החקלאית בפסיפסים ודיוק בהעברת הפרטים דרך האומנות החזותית. באמצעות הפסיפסים מתבררת התאימות בין המידע החקלאי המפורט אצל סופרים יווניים ורומיים והמוזכר במקורות חז"ל, לבין התיאורים הללו. תיאורים מרשימים של הרכבה עוצבו בפסיפסים: סאן-רומיין א-גאל מצרפת; בית דיוניסוס מפאפוס שבקפריסין; פסיפס הציידים העירומים מבית חג הנילוס מציפורי; סצנת עקדת יצחק בבית הכנסת של בית אלפא; הכנסייה ביזנטית ליד כיסופים.
ראו גם

כלאי אילן
זריע
הרכבת סדק
הרכבת כתר
הרכבה בעץ תפוח, פסיפס הציידים העירומים, בית חג הנילוס בציפורי
טט דה מואן

| --- | --- |

 
 מאכלים
 סוג:  גבינה צרפתייה, גבינה חלבית, גבינת חווה, גבינה חצי-מבושלת משומרת, גבינה שווייצרית 
 אזור מוצא:  former premonstratensian abbey and abbey church, Bernese Jura 
 מוצא:  צרפת, שווייץ 
 מרכיבים עיקריים:  חלב פרה 
 גבינות
 תו תקן:  כינוי מקור מוגן (שווייץ) 
 
טט דה מואן AOP עם סכין גבינה
טֶט דֵה מוּאַן (בצרפתית: Tête de Moine, שפירושו "ראש נזיר") היא גבינה חצי קשה המיוצרת בשווייץ. היא מסווגת כגבינה שווייצרית או אלפינית, והומצאה ויוצרה בתחילה לפני יותר משמונה מאות שנים על ידי הקנונים של מנזר בלליי, (Bellelay Abbey) הממוקם בקהילה של Saicourt, מחוז Moutier, באזור ההררי שבצפון-מערב שווייץ, באזור הדובר צרפתית של קנטון ברן כמו גם של קנטון ז'ורה.